**ВАЗИФАҲОИ ТЕХНИКӢ**

**љиҳати таҳия ва чопи варақаҳои иттилоотӣ ва шаклҳои ҳисоботию бақайдгирӣ барои амалӣ намудани чорабинии иммунизатсионии оммавӣ бар зидди вируси папилломаи одам (ВПО)**

**МУҚАДДИМА**

Иммунизатсия яке аз усулҳои самараноки пешгирии бемориҳои сироятӣ мебошад. Бо мақсади таъмини амалӣ ва бемайлони баргузории маъракаи оммавии иммунизатсия бар зидди вируси папилломаи одам (ВПО), зарур аст, ки муассисаҳои тиббӣ ва бригадањои доими бо маводҳои иттилоотӣ ва шаклҳои бақайдгирии стандартӣ таъмин бошанд.

Таҳия ва чопи ин маводҳо бояд мутобиқ ба талаботи тиббӣ, эпидемиологӣ ва визуалӣ бошад, то ки ҳам кормандони тиббӣ ва ҳам аҳолӣ дар ҷараёни маъракаи иммунизатсионӣ иттилооти кофӣ ва равшан дарёфт намоянд.

**1. МАҚСАДИ ЛОИҲА**

Таҳияи варақаҳои иттилоотӣ барои аҳолӣ ва шаклҳои ҳисоботию бақайдгирӣ барои муассисаҳои тиббӣ бо мақсади дастгирии чорабинии иммунизатсионї бар зидди ВПО ва таъмини назорати самаранок дар сатҳи маҳаллӣ ва ҷумҳуриявӣ.

**2. ВАЗИФАҲО**

* Таҳия ва тарроҳии варақаҳои иттилоотӣ оид ба ВПО барои аҳолӣ (аз ҷумла наврасон, волидайн ва омӯзгорон);
* Тарҳрезии шаклҳои бақайдгирӣ ва ҳисоботӣ барои муассисаҳои тиббӣ ва кормандони он;
* Тарҷумаи маводҳо ба забонҳои тоҷикӣ ва русӣ;
* Чопкунии маводҳо бо риояи талаботи сифат ва визуалӣ;
* Таҳвил ва тақсими варақаҳо ва шаклҳо ба муассисаҳои тиббӣ ва марказҳои иммунопрофилактикаи шаҳру ноҳияҳо.

**3. НАМУДИ МАВОДҲОИ ТАҲИЯШАВАНДА**

* **Варақаҳои иттилоотӣ** (буклетҳо, флаерҳо, памяткаҳо) оид ба ВПО, роҳҳои сироят, аҳамияти ваксина ва посух ба саволҳои маъмул;
* **Шаклҳои бақайдгирӣ** (сабти номҳо, санаи гирифтани воя, силсилаи ваксина ва ғ.);
* **Шаклҳои ҳисоботӣ** (шаклҳои ҷамъбастии рӯзона, ҳафтаина, моҳона);
* **Варақаҳои алоҳида барои ризоияти огоҳона аз ҷониби волидайн**;
* **Маводҳои барои муассисаҳои таълимӣ** (агар чорабинї дар мактабҳо баргузор гардад).

**4. ИШТИРОКЧИЁН**

* Муассисаи давлатии «Маркази ҷумҳуриявии иммунопрофилактика» (МҶИ);
* Вазорати тандурустӣ ва ҳифзи иҷтимоии аҳолӣ (ВТҲИА ҶТ);
* Муассисаҳои тиббии шаҳру ноҳияҳо;
* Иҷрокунандаи супориш (ширкат ё ташкилоти чопӣ ва тарроҳӣ);
* Шарикони рушд (UNICEF, WHO ва ғ.).

**5. ТАЛАБОТ БА ИҶРОКУНАНДА**

* Таҷрибаи на камтар аз 2 сол дар таҳия ва чопи маводҳои иттилоотӣ ва тиббӣ;
* Доштани мутахассисони касбӣ дар соҳаи тарроҳӣ ва тарҷум;
* Қобилияти пешниҳод намудани намунаҳои қаблӣ барои баррасии фармоишгар;
* Доштани таҷҳизоти чопӣ ва имконияти таҳвили саривақтӣ;
* Омодагӣ ба ворид намудани ислоҳот пас аз баррасии намунаҳо.

**6. МАВОДҲОИ ЧОПШАВАНДА ВА МАЪЛУМОТҲО**

| **Номи мавод** | **Формат** | **Забон** |  |
| --- | --- | --- | --- |
| Варақаи иттилоотӣ барои аҳолӣ | A5 | Тоҷикӣ, русӣ |  |
| Буклет барои волидайн | A4 (дуқабата) | Тоҷикӣ, русӣ |  |
| Шакли бақайдгирии вояи ваксина | A4 | Тоҷикӣ |  |
| Шакли ҳисоботии рӯзона | A4 | Тоҷикӣ |  |
| Варақаи ризоияти огоҳона | A4 | Тоҷикӣ, русӣ |  |

*(Миқдорҳо мувофиқи минтақаҳо муайян ва аз ҷониби фармоишгар тасдиқ мегарданд.)*

**7. МУҲЛАТИ ИҶРО**

* **Таҳияи тарҳҳо ва тарҷума:** 7 рӯзи корӣ;
* **Тасдиқи намунаҳо:** 3 рӯзи корӣ;
* **Чоп ва бастабандӣ:** 10 рӯзи корӣ;
* **Таҳвил ба муассисаҳо:** 5 рӯзи корӣ;
* **Ҳисоботдиҳӣ ба фармоишгар:** 2 рӯзи корӣ пас аз анҷом.

**8. ШАРТҲОИ ЧОП**

* Чопи ранга барои маводҳои иттилоотӣ (CMYK);
* Чопи сиёҳу сафед барои шаклҳои кории бақайдгирӣ ва ҳисоботӣ;
* Коғази офсетӣ на камтар аз 100 г/м² барои шаклҳо ва коғази глянсӣ 130 г/м² барои варақаҳо;
* Бастабандии ҳар як мавод алоҳида ва нишонгузорӣ (label) бо нишондоди навъи мавод ва миқдор.

**9. ШАРТҲОИ МОЛИЯВӢ**

* Маблағгузорӣ тибқи созишнома бо МД МЉИ ва/ё шарикони рушд;
* Ҳама хароҷотҳо барои таҳия, чоп, бастабандӣ ва таҳвил дар ҳисоббаробаркунии ниҳоӣ пешбинӣ мешаванд;
* Пардохт тибқи шартнома ва марҳилаҳои иҷрои корҳо.

**10. НАЗОРАТ ВА БАҲОДИҲӢ**

* Баррасӣ ва тасдиқи намунаҳо аз ҷониби МҶИП;
* Мониторинги сифат ва мувофиқати чоп бо тарҳи тасдиқшуда;
* Арзёбии саривақтии таҳвил ва ҷамъоварии фикру мулоҳизаҳо аз муассисаҳои қабулкунанда.

### Бобохонова М.С. – муовини директори генералї оид ба корњои эпидемиологї ва иммунологї;

### Сайбурњонов Д. С. – мудири Шуъбаи коммуникатсия ва робита бо љомеа;

### Мавлонов Ф.Ш. – мудири Шуъбаи ташкилию оморї;

### Ғафуров О.Х. – сардори Шуъбаи бањисобгирии муњосибї.